कैप्टन बोले- उनका हर कोई सम्मान करता था: ममता बोली- संघर्षशील नेता खो दिया
Punjab Ex CM Parkash Singh Badal Death News. Follow Indian Leaders Reactions On Demise Only On Dainik Bhaskar. पंजाब में पांच बार राज करने वाले पूर्व मुख्यमंत्री प्रकाश सिंह बादल के निधन से राजनीतिक क्षेत्र के लोग स्तब्ध हैं। राजनीति की नई जेनरेशन से लेकर पुराने नेता प्रकाश सिंह बादल के निधन से शोक में
पंजाब में पांच बार राज करने वाले पूर्व मुख्यमंत्री प्रकाश सिंह बादल के निधन से राजनीतिक क्षेत्र के लोग स्तब्ध हैं। राजनीति की नई जेनरेशन से लेकर पुराने नेता प्रकाश सिंह बादल के निधन से शोक में हैं। नेता पूर्व मुख्यमंत्री के साथ अपनी फोटो सोशल मीडिया अकाउंट पर शेयर कर जहां दुख जता रहे हैं, वहीं उन्हें श्रद्धांजलि भी दे रहे हैं।
पंजाब की राजनीति के एक कद्दावर नेता बादल: राहुल गांधी
कांग्रेस नेता राहुल गांधी ने भी पंजाब के पूर्व मुख्यमंत्री के निधन पर शोक जताया। उन्होंने ट्विटर पर ट्वीट करके पंजाब के पूर्व मुख्यमंत्री और शिरोमणि अकाली दल के पूर्व अध्यक्ष सरदार प्रकाश सिंह बादल के निधन का समाचार दुखद है। वो आजीवन भारत और पंजाब की राजनीति के एक कद्दावर नेता रहे।
बादल का पंजाब के विकास में बड़ा योगदान: नड्‌डा
मल्लिकार्जुन खड़गे ने भी संवेदना व्यक्त की
वाहेगुरु दिवंगत आत्मा को अपने चरणों में स्थान दे: मान
पंजाब के सीएम भगवंत माने कहा कि पूर्व मुख्यमंत्री प्रकाश सिंह बादल के निधन का दुखद समाचार मिला... वाहेगुरु दिवंगत आत्मा को अपने चरणों में स्थान दें और परिवार को दुख सहने की शक्ति दें.. वाहेगुरु...वाहेगुरु।
दिल्ली सीएम ने भी जताया दुख
दिल्ली के मुख्यमंत्री अरविंद केजरीवाल ने कहा कि पंजाब के पूर्व मुख्यमंत्री सरदार प्रकाश सिंह बादल के निधन की बेहद दुखद जानकारी मिली। वाहेगुरू उनकी आत्मा को अपने श्री चरणों में स्थान दें। मेरी संवेदनाएं सुखबीर बादल जी एवं उनके पूरे परिवार के साथ हैं।
बादल साहब का हर कोई सम्मान करता था: कैप्टन
पंजाब के पूर्व मुख्यमंत्री कैप्टन अमरिंदर सिंह ने कहा कि प्रकाश सिंह बादल के निधन का गहरा दुख है। मेरी बादल साहब को चाहने वालों और परिवार के प्रति गहरी संवेदनाएं। बादल साहब का हर कोई पार्टी लाइन से ऊपर उठकर सम्मान करता था। वाहेगुरु दिवंगत आत्मा को शांति प्रदान करें।
मेरी संवेदनाएं शोक संतप्त परिजनों के साथ:​​​​​ योगी
उत्तर प्रदेश के मुख्यमंत्री योगी आदित्यनाथ ने कहा कि पंजाब के पूर्व मुख्यमंत्री प्रकाश सिंह बादल का निधन अत्यंत दुःखद है। मेरी संवेदनाएं शोक संतप्त परिजनों के साथ हैं। ईश्वर दिवंगत पुण्यात्मा को अपने परम धाम में स्थान तथा उनके शोकाकुल समर्थकों व परिजनों को यह अथाह दुख सहने की शक्ति दें। ॐ शांति!
मायावती ने जताया दुख
उत्तर प्रदेश की पूर्व मुख्यमंत्री मायावती ने कहा कि काफी लम्बा सम्मानित राजनीतिक सफर तय करने वाले शिरोमणि अकाली दल के संरक्षक एवं पंजाब के पूर्व मुख्यमंत्री प्रकाश सिंह बादल के आज निधन हो जाने की ख़बर अति-दुःखद। उनके परिवार व समस्त अनुयाइयों के प्रति मेरी गहरी संवेदना।
चंद्रबाबू नायडू ने शेयर की तस्वीर 
तेलगू देशम पार्टी के अध्यक्ष एन चंद्रबाबू नायडू ने कहा कि पंजाब के पूर्व मुख्यमंत्री श्री प्रकाश सिंह बादल जी के निधन के बारे में जानकर अत्यंत दुख हुआ। हमने एक प्रिय कॉमरेड खो दिया है जो हमेशा एनटी रामाराव गारू के दिनों से समर्थन के स्तंभ के रूप में खड़ा रहा। हम उन्हें याद रखेंगे।
ममता बनर्जी बोलीं- संघर्षशील नेता खो दिया
पश्चिम बंगाल की मुख्यमंत्री ममता बनर्जी ने कहा कि देश के वरिष्ठतम राजनीतिज्ञ, शिरोमणि अकाली दल के संरक्षक और पंजाब के पूर्व मुख्यमंत्री प्रकाश सिंह बादल जी के निधन की खबर दुखद है। उनके निधन से देश ने एक संघर्षशील नेता खो दिया है। ॐ शांति
हर समय खुश रहने वाले व्यक्ति थे बादल: भज्जी
राज्यसभा सदस्य क्रिकेटर हरभजन सिंह भज्जी ने पूर्व मुख्यमंत्री प्रकाश सिंह बादल के निधन पर शोक जताते हुए कहा कि यह बहुत दुखद है। उन्होंने लिखा कि बहुत ही कम लोग जानते हैं कि बादल बहुत ही हाजिर जवाब और मजाकिया किस्म के हर समय खुश रहने वाले व्यक्ति थे। पंजाब के विकास खासकर किसानी को विकसित करने में उनके योगदान को हमेशा याद रखा जाएगा। भज्जी ने बादल परिवार और उनके चाहने वालों से संवेदना जताई है।
भारत की राजनीति में कद बहुत ऊंचा था: स्मृति इरानी 
केंद्रीय मंत्री स्मृति इरानी ने प्रकाश सिंह बादल के निधन पर शोक जताते हुए ट्वीट किया कि व बादल साहब का भारत की राजनीति में कद बहुत ऊंचा था। पंजाब के विकास में बादल साहब ने जो योगदान दिया है उसका कोई मुकाबला नहीं है। उनके चाहने वालों के प्रति मेरी गहरी संवेदना है।
चन्नी ने परिवार के साथ गहरी संवेदना भी व्यक्ति
पंजाब के पूर्व मुख्यमंत्री चरणजीत सिंह चन्नी ने प्रकाश सिंह बादल के निधन पर अपनी गहरी संवेदना जताई है। उन्होंने ट्वीट किया कि पंजाब के पूर्व मुख्यमंत्री श्री प्रकाश सिंह बादल के निधन पर शोक व्यक्त करता हूं। परिवार के साथ गहरी संवेदना भी व्यक्ति की है।
कई पीढ़ियों के राजनेताओं को प्रेरित किया: वड़िंग
पंजाब कांग्रेस के प्रधान अमरिंदर सिंह राजा वड़िंग ने कहा कि राजनीति के दिग्गज नेता प्रकाश सिंह बादल के निधन से स्तब्ध हूं। वह अपने आप में एक संस्थान थे और उन्होंने कई पीढ़ियों के राजनेताओं को प्रेरित किया। पंजाब और पंजाबियत के लिए उनका योगदान प्रेरणादायी रहेगा। वाहेगुरु दिवंगत आत्मा को शांति प्रदान करें।
पूर्व सीएम को योगदान के लिए याद किया जाएगा 
केंद्रीय मंत्री धर्मेंद्र प्रधान ने कहा कि पंजाब के पूर्व मुख्यमंत्री और अनुभवी राजनीतिज्ञ श्री प्रकाश सिंह बादल जी के निधन से बहुत दुख हुआ। भारतीय राजनीति ने आज एक संस्थान खो दिया है। बादल साहब को पंजाब के लोगों के कल्याण के लिए और उनके अद्वितीय योगदान के लिए याद किया जाएगा।
उनका योगदान हमेशा हमारी यादों में रहेगा: स्टालिन
तमिलनाडु के मुख्यमंत्री एमके स्टालिन ने कहा कि दिग्गज नेता और पंजाब के पांच बार मुख्यमंत्री रहे प्रकाश सिंह बादल के निधन से गहरा दुख हुआ। भारतीय राज व्यवस्था और पंजाब के कल्याण के लिए उनका समृद्ध योगदान हमेशा हमारी यादों में रहेगा। उनके शोक संतप्त परिवार और प्रशंसकों के प्रति गहरी संवेदना।
दिवंगत आत्मा को शांति मिले
चंडीगढ़ की सांसद किरण खेर ने कहा कि ​​​​​​पंजाब के पूर्व मुख्यमंत्री पद्म विभूषण प्रकाश सिंह बादल के निधन से अत्यंत दु:ख हुआ। उनके परिवार और समर्थकों के प्रति मेरी हार्दिक संवेदनाएं।' दिवंगत आत्मा को शांति मिले।
प्रकाश सिंह बादल का निधन युग के अंत जैसा  
डीएसजीएमसी के पूर्व अध्यक्ष मनजिंदर सिंग सिरसा ने कहा कि सरदार प्रकाश सिंह बादल का निधन युग के अंत जैसा है। उन्होंने ही शांतिपूर्ण और प्रगतिशील पंजाब की कहानी लिखी थी। वह लोगों, पंजाबियत और राष्ट्र की प्रतिबद्धता के प्रति मेरी प्रेरणा बने रहेंगे।उनके निधन से मुझ जैसे लाखों लोगों को दुख हुआ है।
ये खबरें भी पढ़ें:-
प्रकाश सिंह बादल का निधन, 2 दिन का राष्ट्रीय शोक:चंडीगढ़ में अंतिम दर्शन, थोड़ी देर में PM मोदी पहुंचेंगे; कल अंतिम संस्कार होगा 
पंजाब के पूर्व CM प्रकाश सिंह बादल का मंगलवार रात को 95 साल की उम्र में निधन हो गया। उन्हें सांस लेने में तकलीफ के बाद 16 अप्रैल को मोहाली के फोर्टिस अस्पताल में भर्ती कराया गया था, जहां 25 अप्रैल को रात 7.42 बजे उन्होंने अंतिम सांस ली (पूरी खबर पढ़ें)
पंजाब के पूर्व CM की अंतिम विदाई की तस्वीरें: सुखबीर-मनप्रीत पार्थिव शरीर लेकर पहुंचे, दादा को देखकर भावुक हुआ पोता अनंतबीर
पंजाब में 5 बार सीएम रहे प्रकाश सिंह बादल का पार्थिव शरीर चंडीगढ़ स्थित पार्टी कार्यालय में पहुंच गया है। मोहाली के फोर्टिस अस्पताल से बेटे सुखबीर बादल और भतीजे मनप्रीत बादल उनकी पार्थिव देह को लेकर बाहर आए। इसके बाद फूलों से सजी एंबुलेंस में उनकी देह को अंतिम दर्शनों के लिए लाया गया (पूरी खबर पढ़ें)
पंजाब के पूर्व CM के निधन पर हरियाणा में शोक: सियासतदानों ने जताया दुख; CM बोले- प्रकाश सिंह बादल भारत के नेल्सन मंडेला
पंजाब के पूर्व मुख्यमंत्री प्रकाश सिंह बादल के निधन पर हरियाणा में शोक है। CM समेत अन्य नेताओं ने पूर्व मुख्यमंत्री प्रकाश सिंह बादल के निधन पर दुख जताया है। CM मनोहर लाल ने कहा कि उनका निधन होना भारतीय राजनीति के लिए एक अपूर्णीय क्षति है (पूरी खबर पढ़ें)
बादल ने जन जुड़ाव के लिए चलाया था संगत दर्शन: गांवों में फोकल पॉइंट-डेयरी फार्म खोल फैलाया विकास का 'प्रकाश'
पंजाब में मुख्यमंत्री की सबसे लंबी पारी खेलने वाले प्रकाश सिंह बादल का राजनीतिक करियर ग्रामीण स्तर से शुरू हुआ था। वह मुख्यमंत्री के पद पर सीधे नहीं पहुंचे बल्कि ग्रामीण संसद से होकर विधानसभा तक पहुंचे थे पूरी खबर पढ़ें